钦定古今图书集成/明伦汇编/官常典/第465卷 > 殷琰
## 钦定古今图书集成/明伦汇编/官常典/第465卷 > 殷琰

按《宋书》本传，“琰，陈郡长平人也。父道鸾，衡阳王义季
右军长史。琰少为太祖所知，见遇与琅邪王景文相
埒。初为江夏王义恭征北行参军，始兴王濬后军主
簿，出为鄱阳晋熙太守，豫州治中从事史，庐陵内史。
臧质反，弃郡奔北皖。琰性有计数，欲进退保全，故不
还都邑。事平，坐系尚方。顷之被宥，除海陵王国郎中
令”，不拜。临海王子顼为冠军将军、吴兴太守，以琰为
录事参军，行郡事。复为豫州别驾，太宰户曹属，丹阳
丞，尚书左丞，少府、寻阳王子房冠军司马，行南豫州，
随府转右军司马。又徙巴陵王休若左军司马。前废
帝永光元年，除黄门侍郎，出为山阳王休祐右军长
史、南梁郡太守。休祐入朝，琰仍行府州事。太宗泰始
元年，以休祐为荆州，欲以吏部郎张岱为豫州刺史。
会晋安王子勋反，即以琰督豫司二州、南豫州之梁
郡诸军事、建武将军、豫州刺史，以西汝阴太守庞道
隆为琰长史，殿中将军刘顺为司马。顺劝琰同子勋，
琰家累在京邑，意欲奉顺。而士人前右军参军杜叔
宝、前陈南顿二郡太守皇甫道烈、道烈从弟前马头
太守景度、前汝南颍川二郡太守庞天生、前睢阳令
夏侯季子等，并劝琰同逆。琰素无部曲，门义不过数
人，无以自立，受制于叔宝等。太宗遣穴从仆射柳伦、
领军助骠骑大将军、山阳王休祐，又遣中兵参军郑
瑗说琰令还，二人至，即与叔宝合。叔宝者，杜坦之子，
既土豪乡望，内外诸军事并专之。弋阳太守卜天生
据郡同逆，断梁州献马，得百馀匹。边城令宿僧护起

守周矜起义于悬瓠，收兵得千馀人。袁𫖮遗信诱矜
司马汝南人常珍奇以金铃为信，珍奇即日斩矜，送
首诣𫖮，𫖮以珍奇为汝南、新蔡二郡太守。太宗追赠
矜本官，以义阳内史庞孟蚪为司州刺史，领随郡太
守。孟蚪不受命，起兵同子勋。子勋召孟蚪出寻阳，而
以孟蚪子定光行义阳郡事。太宗知琰逼迫士人，事
不获已，犹欲羁縻之。以琰兄前中书郎瑗为司徒右
长史，子邈为山阳王休祐骠骑参军。子勋遣使以琰
为辅国将军、梁郡太守。后又加豫州、假节，督南豫数
郡。杜叔宝求琰上佐，庞道隆虑其为祸，乃请奉表使
寻阳，琰即以叔宝为长史、梁郡太守。休祐步入朝，家
内犹分停寿阳，琰资给供赡，事尽丰厚。二年正月，太
宗遣辅国将军刘勔率宁朔将军吕安国西讨休祐，
出镇历阳，为诸军总统。时徐州刺史薛安都亦据彭
城反，募能生禽琰。安都封千户县侯，赐布绢各二千
匹。二月，勔进军小岘。初，合肥戍主、南汝阴太守薛元
宝委郡奔子勋，前太守朱辅之据城归顺。琰遣攻辅
之，辅之败走。琰以前右军参军裴季为南汝阴太守，
季又归顺，太宗即而授之。琰所用象县令许道莲亦
率二百人归降，太宗以为马头太守。三月，上又遣宁
朔将军刘怀珍、段僧爱、龙骧将军姜产之马步三军，
助勔讨琰义。军主黄回募江西楚人千馀，斩子勋所
置马头太守。王广元以回为龙骧将军。淮西人前奉
朝请郑墨率子弟部曲及淮右郡起义于陈郡城，有
众一万，太宗以为司州刺史。后魏寇淮西，战败见杀。
追赠冠军将军。是月，刘顺、柳伦、皇甫道烈、庞天生等
马步八千人，东据宛唐，去寿阳三百里。勔率众军并
进，去顺数里立营，在道，遇雨，旦始至垒，壍未立，顺欲
击之。时琰所遣诸军并受节度，而以皇甫道烈土豪，
柳伦台之所遣，顺本卑微，不宜统督，唯二军不受命。
至是，道烈、伦不同，顺不能独进，乃止。既而勔营垒渐
立，不可复攻，因相持守。四月，勔录事参军王起、前部
贼曹参军甄澹等五人，委勔奔顺，顺因此出车攻勔。
顺幢主樊僧整与台马军主骠骑中兵参军段僧爱
交槊斗，僧整剌僧爱，杀之，追赠屯骑校尉。僧爱勇冠
三军，军中并惧。太宗又遣太尉司马《垣阅》率军来会，
步兵校尉庞沈之助裴季戍合肥。初，淮南人周伯符
说休祐求起义兵，休祐不许，固请乃遣之。杖策单行，
至安丰，收得八百馀人于淮西，为游兵珍奇所置。弋
阳太守郭确遣将军郭慈孙击伯符于金丘，琰又遣
中兵参军赵叔宝助之。慈孙等为伯符所败，并投水
死。太宗以伯符为骠骑参军。叔宝本谓台军停住历
阳，不办，进顺等至，无不瓦解，唯赍一月日粮。既与勔
相持，军食尽，报叔宝送食，叔宝乃发车千五百乘，载
米饷顺，自以五千精兵防送之。勔闻之军副吕安国
曰：“刘顺精甲八千，而我众不能居半。相持既久，彊弱
势殊，苟复推迁，则无以自立，所赖在彼粮将竭，我食
有馀耳。若使叔宝米至，非唯难可复图，我亦不能持
久。今唯有间道袭其米车，出彼不意。若能制之，将不
战走矣。”勔以为然，乃以疲弱守营，简选千百精手，配
安国及军主黄回等，间路出顺后于横塘抄之。安国
始行计叔宝寻至，止赍二日，熟食食尽，叔宝不至，将
士并欲还。安国曰：“卿等旦已一食，今晚米车不容不
至。若其不至，夜去不晚。”叔宝果至，以米车为函箱阵。
叔宝于外为游军幢主。杨仲怀领五百人居前，与安
国回等相会。仲怀部曲并欲退就叔宝，并力击安国。
仲怀曰：“贼至不击，复欲何待？且统军在后，政三二里
间，比吾交手，何忧不至！”即便前战。回所领并淮南、楚
子天下精兵，众力既倍，合战便破之，于阵杀仲怀，仲
怀所领五百人死尽。叔宝至，而仲怀及士卒伏尸蔽
野。回等欲乘胜击之，安国曰：“彼将自走，不假复击。”退
军三十里止宿，夜，遣骑参候，叔宝果弃米车奔走。安
国即复夜往烧米车，驱牛二千馀头而还。刘顺闻米
车见烧，叔宝又走。三月一日夜，众溃，奔还寿阳，仍走
淮西，就常珍奇勔。于是方轨而进。叔宝敛居民及散
卒，婴城自守。勔与诸军分营城外，黄回立航渡肥水，
叔宝遣马步三千，欲破航并栅，断小岘，埭，回击，大破
之，焚其船栅。休祐《与琰书》曰：“君本文弱，素无武干，是
远近所悉。且名器清显，不应复有分外希觊。近者之
事，当是劫于凶竖，不能守节。今大军长驱，已造城下，
势孤援绝，祸败交至，顾昔情款，犹有恻然。圣上垂天
地之仁，开不世之泽，好生恶杀，遐迩所闻。顾琛、王昙
生等皆军败迸走，披草乞活，尚蒙恩恕，晏处私门。今
神锋所临，前无横陈，况穷城弱众，残伤之馀，而欲自
固乎！若开门归顺，自可不失富贵，将佐小大，并保荣
爵。何故苟困士民，自求齑脍，身膏斧镬，妻息并尽。老
兄垂白，东市受刑邪？幸自思之，信言不爽，有如皎日。”
上又遣王道隆赍诏宥琰罪，勔又与琰书曰：“昔景和
凶悖，行绝人伦，昏虐险秽，谏诤杜塞，遂残毁陵庙，芟
刈百僚，纵毒穷凶，靡有纪极。于时人神回遑，莫能自保，中外士庶，咸愿一匡。予职在直卫，目所备睹。主上
神机天发，指麾克定，横流涂炭，一朝太平，扶危拯急，
实冠终古。而四方持疑，成此来逆，资斧所临，每从偃
简。足下以衣冠华胄，信概夙昭，附戾从违，犹见容养。
贤兄长史，阶升清列；贤子参军，亦塞国网。间者进军
宛唐，计由刘顺，退众闭城，当时未了。过蒙朝恩，谬充
将帅，蚤承风素，情有依然。今皇威远申，三方蹙弱，胜
败之势，皎然可览。王御史昨至，主上《敕骠骑教》贤兄
贤子书，今悉遣送，百代以来，未有弘恩曲宥，乃至于
此。且朝廷方宣示大义，惟新土道，何容摽虚辞于士
女，失国信于一州。以足下明识渊见，想必不俟终日。
如其孤背亭毒，弗忌屠陷者，便当穷兵肆武，究法极
刑，将恐贵门无复祭祀之主，坟垄乏埽洒之望，进谢
忠臣，退惭孝子，名实两丧，没有馀责。扶力略白，幸加
研览。”琰本无反心，事由力屈，叔宝等有降意，前后屡
遣送诚笺，而众心持疑，莫能相一。故归顺之计，每多
愆塞，婴城念固。弋阳西山蛮田益之起义攻郭确于
弋阳，以益之为辅国将军，督弋阳西山事。六月，勔筑
长围，始合。田益之率蛮众万馀人攻庞定光于义阳，
定光遣从兄文生拒之，为益之所破，见杀，遂围其城。
定光求救于子勋，子勋以定光父孟虬为司州刺史，
率精兵五千救义阳，并解寿阳之围。常珍奇又自悬
瓠遣三千人援定光，屯军柳水。益之不战，望风奔散，
孟蚪乘胜进军向寿阳。初，常珍奇遣周当、垣式宝率
数百人送仗与琰，式宝骁勇绝众，因留守北门，乃率
所领开门掩袭。勔入其营，勔逃避得免，式宝得勔衣
帽而去。勔于是乃竖长围，治攻道于东南角并填壍。
东南角有高楼，队主赵法进计曰：“外若进攻，必先攻
楼。楼颓落，既伤将士，又使人情沮坏，不如先自毁之。”
从其言。勔用草茅包土掷以塞壍，掷者如云，城内乃
以火箭射之。草未及燃后，土续至，一二日，壍便欲满。
赵法进复献计，以铁珠子灌之，珠子流滑，悉缘隙得
入草。于是火燃，二日间草尽，壍中土不过二三寸。勔
乃作大虾蟆车载土，牛皮蒙之，三百人推以塞壍。琰
户曹参军虞挹之造碻车，击之以石，车悉破坏。初，庐
江太守王子仲弃郡奔寻阳，庐江人起义，休祐遣员
外散骑侍郎陆悠之助之。刘胡遣其辅国将军薛道
摽渡江，煽动群蛮，规自庐江掩袭历阳，悠之众弱，退
保谯城。司徒建安王休仁遣参军沈灵宠驰据庐江，
道摽后一日方至，悠之自谯城来会，因与道摽相持。
七月，庞孟虬至弋阳，勔遣吕安国、垣闳、龙骧将军陈
显达、骠骑参军孟次阳拒之。孟虬军副吕兴寿与安
国有旧，率所领降。安国进军破孟虬于蓼潭，义军主
陈肫又破之于汝水。孟虬走向义阳，义阳已为王元
谟子昙善起义所据，乃逃于蛮中。淮西人郑叔举起
义击常珍奇，以为北豫州刺史。八月，皇甫道烈、柳伦
等二十一人闻孟蚪败，并开门出降。勔因此又与《琰
书》曰：“柳伦来奔，具相申述。方承足下迹缠秽乱，心秉
忠诚，惘默穷愁，不亲戎政。去冬开天之始，愚迷者多，
如足下流，比进非社稷宗臣，退无顾命寄托，朝廷既
不偏相嫌责，足下亦复无所独愧。程天祚已举城归
顺，庞孟蚪又继迹奔亡，刘胡困于钱溪，袁𫖮欲战不
得，推理揆势，亦安能久！且南方初起，连州十六，拥徒
百万，仲春以来，无战不北，摧陷殄灭，十无一二，南凭
袁𫖮弱卒，北恃足下孤城，以兹定业，恐万无一理。方
今国网疏略，示举宏维，比日相白，想亦已具矣。且伦
等皆是足下腹心牙爪，所以携手相舍，非有怨恨也。
了知事不可济，祸害已及”故耳。夫拥数千乌合，抗天
下之兵，倾覆之状，岂不易晓。假“令六蔽之人，犹当不
为其事，况复足下少祖名教，疾没世无称者邪？所以
复有此白者，实惜华州重镇，鞠为茂草，兼伤贵门一
日屠灭。足下若能封府库，开四门，宣语文武，示以祸
福，先遣咫尺之书，表达诚款，然后素车白马，来诣辕
门。若令足下发肤不全，儿侄雕耗者，皇天后土，实闻
此言，至辞不华”，宁复多白薛道摽犹在庐江，刘胡又
分兵扬声向寿阳及合肥，勔遣许道莲驰赴合肥助
裴季文，又遣黄回、孟次阳及屯骑校尉段佛荣、武卫
将军王广之纵之。道摽率其党薛元宝等攻合肥，勔
所遣诸军未至，为道摽所陷，季文及武卫将军辛庆
祖力战死之。勔驰遣垣闳总统诸军攻合肥。是月，刘
胡败走，寻阳平定。太宗遣叔宝从父弟季文至琰城
下，与叔宝语，说四方已定，劝令时降。叔宝曰：“我乃信
汝，恐为人所诳耳。”叔宝闭绝。子勋败，问有传者，即杀
之。时琰子邈东在京邑，系建康。太宗送邈与琰，令说
南贼已平，之问自建康出，便防送就道。议者以为宜
听邈与伯父瑗私相见，不尔，无以解“城内之惑。”不从。
邈至，叔宝等果疑，守备方固。十月，薛道摽突围与十
馀骑走奔淮西，投常珍奇、薛元宝归降。先是，晋熙太
守阎湛之据郡同逆，至是沈灵宠自庐江攻之，湛之
未知寻阳已败，固守不降。灵宠乃取诸将破刘胡文

太宗即以珍奇为司州刺史，领汝南、新蔡二郡太守。
魏亦遣伪帅张穷奇骑万匹救之。十二月，魏至汝南，
珍奇开门纳魏。淮西七县民并连营南奔，刘顺之亦
弃魏归顺。南贼降者，太宗并送琰城下，令与城内交
言，由是人情沮丧。琰将降，先送休祐内人出城，然后
开门。时琰有疾，以板自舆，与诸将帅面缚请罪。勔并
抚宥，无所诛戮，自将帅以下，财物资货，皆以还之，纤
毫无所失。魏骑救琰，至师水，闻城陷，乃破义阳，杀掠
数千人而去。垣式宝寻复反叛，投常珍、奇。以平琰功，
刘怀珍封艾县侯，食邑四百户，垣闳乐乡县侯，孟次
阳攸县子，王广之蒲坼县子，陈显达彭泽县子，吕安
国锺武县子，食邑各三百户；黄回葛阳县男，食邑二
百户。送琰及伪节还京都。久之，为王景文镇南谘议
参军，兼少府。泰豫元年，除少府，加给事中。后废帝元
徽元年，卒，时年五十九。琰性和雅静素，寡嗜欲，谙前
世旧事，事兄甚谨，少以名行见称。在寿阳被攻围积
时，为城内所怀附。扬州刺史王景文、征西将军蔡兴
宗、司空褚渊并与之友善云。